Sokkoló videó: gyalogosok közé hajtott egy rendőrautó New Yorkban
Tíz ember, köztük két gyerek megsérült, miután egy balesetező rendőrautó a járda közepén lévő korlátnak csapódott, és elgázolta az ott sétáló embereket. A baleset Bronxban történt, a legfiatalabb sérültek 5 és 2 évesek, a legidősebb 65 éves. Az autóban ülő két rendőr is megsérült – mondta a New York-i rendőrség járőrfőnöke, Jeffrey Maddrey.
A rendőrök helyi idő szerint csütörtök 15 óra körül vettek üldözőbe egy lopott autót, aminek sofőrje a nagy sebesség mellett hirtelen balra kanyarodott, a rendőrautó pedig már nem bírta kikerülni, és összeütköztek.

A rendőrautó sofőrje elvesztette az uralmát a kocsi felett, és felhajtott a járdára, ahol hat gyalogost ütött el,

köztük egy 5 éves gyereket és egy 65 éves idős embert.

Egy kétéves gyerek egy autóban ülve sérült meg, aminek a rendőrautó nekiütközött - írja a Metro.co.uk.

A lopott autó sofőrje elmenekült a helyszínről, amíg a rendőrök a baleset sérültjeinek segítettek. Egyikük állapota sem életveszélyes.
Nagyvilág Bronx New York gázolás